เรื่องร้องเรียน: ขอบคุณมากค่ะที่กรุณาดำเนินการเรื่องที่ร้องเรียน ตามที่ได้แจ้งเรื่องมาเมื่อ 14 ตค. 2565 เรื่องเสียงดนตรีดังรบกวนจากผับ 2 แห่งชื่อ Faah กับ 109MHz ซึ่งตั้งอยู่ที่ The sence ทางเราขอให้ข้อมูลเพิ่มเติมดังนี้ค่ะ ทางเขตบางกอกน้อยเคยมาตรวจวัดระดับเสียงแล้วเมื่อช่วงปลายปี 61 หรือต้นปี 62 ประมาณนั้น เพราะผับ 2 แห่งนี้เสียงดนตรีดังมากๆ มีคนร้องเรียนไป ณ ตอนนั้นค่ะทางร้านก็ปรับปรุงเสียงดีขึ้นระดับนึงพอรับได้ แต่หลังโควิดที่ร้านกลับมาเปิดอีกครั้งทำให้มีเสียงดังรบกวนอีกโดยเฉพาะวันหยุดสุดสัปดาห์ดังมากเป็นพิเศษพวกเราเคยขอทางร้านให้ลดเสียงลงบ้างเขาตอบกลับว่าเขาเปิดไม่เกิน 90 เดซิเบลตามกฎหมายกำหนด ใช่ค่ะมันไม่เกินกำหนดหรอกแต่พวกเราอยู่ติดกับห้าง The sence มันใกล้มากๆทำให้ได้ยินเสียงดังมากเพราะระบบป้องกันเสียงไม่ให้ออกมาด้านนอกของทางร้านมันไม่ได้ช่วยอะไรเลย ถ้าทางร้านอ้างตามกฎหมายชาวบ้านที่อยู่ใกล้เคียงก็คงแพ้แน่ ถ้าแบบนี้พวกเราคงต้องทนฟังเสียงดังเวลานอนไปตลอดชีวิต ทางเราอยากให้ผู้ที่รับผิดชอบเรื่องนี้ช่วยแก้ไขให้ได้ผลถาวรด้วยค่ะไม่อยากให้ดีขึ้นแค่ตอนแรกพอนานไปพวกเขาก็กลับมาเสียงดังอีกพวกเราก็ต้องแจ้งเรื่องอีกมันน่าเบื่อนะคะ พวกเราขอความกรุณาให้ท่านช่วยพวกเราที่ได้รับความเดือดร้อนด้วยค่ะ เพราะตั้งแต่ The sence มาเปิดใกล้บ้านเราก็มีแต่เสียงรบกวนทั้งกลางวันและกลางคืนจะเป็นโรคเครียดแล้วค่ะ ( 0960307369  เบอร์ผู้แจ้งเรื่องค่ะ) ขอบพระคุณมากค่ะ
การดำเนินการของเจ้าหน้าที่: ตรวจสอบเมื่อวันที่ 20 ตุลาคม 2565 สถานประกอบการในเดอะเซ้นปิ่นเกล้า พบว่าเป็นสถานที่ปิดมิดชิดมีการใช้วัสดุดูดซับเสียงมีเครื่องวัดระดับเสียงประจำร้านและผู้ประกอบการยินดีจะร่วมมือควบคุมและลดระดับเสียงลงจากเดิมและปฏิบัติตามคำแนะนำของเจ้าหน้าที่ เจ้าหน้าที่จึงได้ออกหนังสือแนะนำตามพระราชบัญญัติการสาธารณสุขพ.ศ. 2535 ให้ผู้ประกอบการดำเนินการเพิ่มเติมดังนี้ 1.ตรวจสอบวัสดุซับเสียงให้มีประสิทธิภาพเพียงพอต่อการป้องกันเสียง 2.แนะนำให้ทำการบันทึกระดับเสียงภายในร้านและภายนอกร้านทุกชั่วโมงขณะมีกิจกรรมที่ก่อให้เกิดเสียงจากการประกอบการเพื่อใช้เป็นข้อมูลเฝ้าระวังควบคุมระดับเสียงที่เกิดขึ้นและให้ดำเนินการสอบเทียบเครื่องวัดเสียงให้ได้ตามมาตรฐานกำหนด 3.ตรวจสอบการเปิด-ปิดประตูมิให้มีการเปิดประตูค้างไว้ขณะที่มีการเกิดเสียงจากการประกอบการ 4.ให้นำแนวทางที่กำหนดในระเบียบกรุงเทพมหานครว่าด้วยหลักเกณฑ์การประกอบกิจการที่เป็นอันตรายต่อสุขภาพประเภทการจัดให้มีการแสดงดนตรีฯ พ.ศ. 2548 ในส่วนที่เกี่ยวข้องกับการป้องกันเสียงมาเป็นแนวทางปฎิบัติ(หมวดที่ 1-2) 5.ห้ามหรือระมัดระวังไม่ให้ก่อให้เกิดเหตุเดือดร้อนรำคาญหากพิสูจน์ได้ว่าเกิดจากการประกอบการเจ้าหน้าที่จะดำเนินการตามขั้นตอนทางกฎหมายต่อไป
ความเห็นของผู้แจ้ง: ขอขอบคุณขอชื่นชมและเป็นกำลังใจให้กับ จนท. เขตทุกท่านที่มาช่วยจัดการเรื่องความเดือดร้อนของพวกเรา ถึงแม้ขั้นตอนการร้องเรียนจะหลายขั้นตอนและช้าไปบ้างแต่อย่างน้อยพวกเรายังมีพวกท่านเป็นที่พึ่งเพราะเรื่องเสียงดังเวลานอนมันเป็นปัญหาด้านสุขภาพจิตจริงๆ ค่ะอนาคตถ้าพวกเขายังมีเสียงดังอยู่อีกพวกเราก็จะร้องเรียนมาอีกค่ะ และเท่าที่สังเกตุเห็นด้านหน้าร้านของพวกเขาเป็นแค่กระจกใสมองทะลุเห็นด้านในร้านด้วยไม่ทราบว่าเป็นกระจกกันเสียงหรือไม่ พวกเราเคยไปยืนฟังเสียงดนตรีด้านนอกร้านเวลาเล่นสดๆ มันดังกระหื่มออกนอกร้านดังมากๆ เหมือนกระจกไม่ได้เก็บเสียงเลยค่ะ ส่วนข้อเสนอแนะขอเสนอว่าขั้นตอนการให้ส่งภาพประกอบในการแจ้งเรื่องควรให้ส่งได้มากกว่า 1 ภาพก็ดีค่ะบางเรื่องภาพเดียวไม่พอค่ะ ขอบคุณมากค่ะ
พื้นที่: แขวงอรุณอมรินทร์ เขตบางกอกน้อย กรุงเทพมหานคร